User:Leonardvlashaj/sandbox

ADN-ja kthehet në muzikë Katër nota muzikore korrespondojnë me katër baza të ADN (G, A, T, C) të cilat, të kombinuara mes tyre në sekuenca të ndryshme, japin informacionin që përmbajnë në të. Ja pra, që sekuencat e nukleotideve mund të kthehen në një partiturë dhe gjenomi ynë një file audio i krijuar në mënyrë kompjuterike duke përdorur një algoritëm. “Përdorim këtë kolonë zanore në leksione të hyrjes në gjenetikë, në ngjarjet shkencore, sepse konsiston në perceptimin e strukturës së kodit gjenetik që nuk është aspak i rastësishëm.” sqaron Antonella Prisco, studiuese në Institutin e gjenetikës dhe biofizikës në Crn e Napolit. TINGUJ PËR TË KUPTUAR-“Psh, ka katër mënyra të shprehjes (kodone) aminoacide të glicinës në natyrë dhe të gjitha ndryshojnë për bazën e tretë. Duke i transformuar në tinguj arrihet të kuptohet substanca që është në to. Melodi të përsëritura dhe monotone kthehen nga transformimi në tinguj të sekuencave të përsëritura të And-së ‘satelitë’ jo të kodifikueshëm.” Falë aftësive tona të njohjes së motiveve muzikore, struktura e disa elementeve specifike të AND ilustrohet më së miri. Kjo strategji është ndërmarrë për ta bërë më të kuptueshëm kompleksitetin e shkencës që nuk mund të thjeshtësohet më shumë, përndryshe rrezikohet të banalizohet. “Gjenetika përdor terma teknikë, si psh kodone dhe nucleotide, që nuk kanë ndonjë fjalë korrespondente në gjuhën e përditshme.” tha Prisco “Shpesh përdoren metafora duke krahasuar bazat e ADN me katër shkronja ose aminoacidet me pllaka të nevojshme për të ndërtuar proteinat. Fakti i adoptimit të metaforave muzikore për të spjeguar genetikën, i jep një vlerë emotive që shton në mënyrë të dukshme personat që e kuptojë atë.” SFORCIMI I KËRKIMIT- Edhe pse i riprodhuar në sinfoni, ADN-ja jonë ngelet e vështirë për të kuptuar. Edhe pse e dëgjon dhe merr pjesë në leksionet e gjenetikës, duhet përdorur intuitën dhe kujdesin. Janë pikërisht këto aftësi emocionale dhe intelektuale që një shkencëtar studiues duhet të ketë. SHKENCA SI ART – ADN –ja është frymëzim, një kod që mund të vendoset në muzikë me katër instrumenta: një violinë, një violë, një violonçel dhe një fagot. Arti dhe shkenca nuk janë dhe aq të largët me njëri-tjetrin. Të dyja ndajnë intuitën. Kjo eksperiencë e të përkthyerit të AND-së në tingull nuk është një kërkim shkencor dhe nuk ka vlera shkencore: nuk do të thotë se është shkruar muzikë në gjenomin tonë.